জিওথার্মাল পাওয়ার প্লান্টের কার্যনীতি খুবই সহজ সরল। মাটিতে দুটি সুড়ঙ্গ দিয়ে দুটি পাইপ ঢুকানো থাকে। একটি দিয়ে ঠান্ডা পানি ঢুকে এবং তা গরম হয়ে অন্য পাশ দিয়ে বের হয়ে আসে। তবে বড় সমস্যা হচ্ছে একটাই আর  তা হলো, জিওথার্মাল এনার্জি পাওয়া যাবে কি-না তা নির্ভর করে ভৌগলিক অবস্থানের উপরে। সাধারণত ভূমিকম্প প্রবন এবং আশেপাশে আগ্নেয়গিরির অবস্থান রয়েছে এ রকম এলাকায় জিওথার্মাল এনার্জি ব্যবহার করা সম্ভব। অর্থাৎ কোনো দেশ শুধুমাত্র ইচ্ছা করলেই জিওথার্মাল এনার্জি ব্যবহার করতে পারবে না। আমাদের বাংলাদেশও জিওথার্মাল এনার্জি ব্যবহার করতে পারবে না। বর্তমানে জিওথার্মাল এনার্জি থেকে বিদ্যুৎ উৎপাদনকারী দেশগুলোর মধ্যে উল্লেখযোগ্য কয়েকটি হচ্ছেÑ ফিলিপাইন, ইতালি, জাপান, ইন্দোনেশিয়া, চীন, মেক্সিকো, নিউজিল্যান্ড প্রভৃতি।